**Конспект за провеждане на изпит по**

Международно частно право

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Задължителна |
| Водещ преподавател | Проф. д.ю.н. Цветана Каменова |
| Продължителност на учебния курс | Един семестър |
| Аудиторна заетост | Лекции и упражнения |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Да |
| Брой часове за самостоятелна подготовка | 180 |

**II. Тематично съдържание на учебния курс**

1. Обща характеристика на международното частно право.
2. Източници на международното частно право.
3. Историческо развитие на международното частно право.
4. Европейската интеграция на Република България и международното частно право. Кодексът на международното частно право – място, роля и значение.
5. Международна компетентност на българските съдилища и други органи – обща характеристика и видове. Съдебен имунитет.
6. Изключителна международна компетентност.
7. Мълчаливо учредяване на международна компетентност и пророгация на международна компетентност.
8. Международна компетентност по дела с участие на по-слаба страна.
9. Обща международна компетентност. Регламент 1215/2012. Предметен обхват. Съотношение с други актове. Действие спрямо лицата. Териториално действие. Пророгация на компетентност (изричен и мълчалив избор на съд), компетентност по връзка между делата според Регламент 1215/2012 и КМЧП.
10. Производство по международни граждански дела. Приложим процесуален закон. Правна помощ по международни граждански дела. Доказване.
11. Европейска процедура за искове с малък материален интерес по Регламент 861/2007. Европейска заповед за запор по Регламент 655/2014.
12. Признаване и изпълнение на съдебни решения и други актове, постановени в държави-членки на Европейския съюз-Регламенти Брюксел І и Брюксел ІІ. Изпълнение на решения, съдебни спогодби и публични документи по безспорни вземания, удостоверени като Европейско изпълнително основание-Регламент 805/2004. Европейска заповед за плащане-Регламент 1896/2006 .
13. Компетентност на международния търговски арбитраж.
14. Арбитражно решаване на спорове с международен елемент. Видове арбитраж. Арбитражно споразумение. Арбитражен съд.
15. Арбитражно производство. Арбитражно решение. Признаване и изпълнение на чуждестранни арбитражни решения- Ню Йоркска конвенция.
16. Правна уредба на частноправните отношения с международен елемент. Избор на правото, приложимо към частноправни отношения с международен елемент.
17. Квалификация.
18. Препращане.
19. Установяване съдържанието на чуждестранното право.
20. Тълкуване и прилагане на чуждестранното право.
21. Обществен ред *(Public policy, Ordre public).*
22. Особени повелителни норми *(overriding rules, normes d’application immediate)*.
23. Заобикаляне на закона в международното частно право.
24. Взаимност и реторсия в международното частно право. Стълкновения на закони.
25. Правен статус на субектите на международното частно право.
26. Правни сделки, представителство и погасителна давност в международното частно право.
27. Вещни правоотношения в международното частно право.
28. Правна уредба на авторското право и сродните права. Международна юрисдикция. Приложимо право по ЗАПСП. Приложимо право по КМЧП. Международни договори за защита на авторски и сродни права
29. Правна уредба на индустриалната собственост. Международна компетентност по Регламент 44/2001. Международна компетентност по КМЧП. Приложимо право по КМЧП.
30. Закрила на други обекти на индустриалната собственост според българското МЧП. Международни конвенции в областта на индустриалната собственост.
31. Патентоване в чужбина на български изобретения. Международни заявки по Договора за патентно коопериране. Патентоване в чужбина на изобретения.
32. Брачни и семейни правоотношения в международното частно право Приложимо право към сключването на брака (форма, условия, установяване на липса на пречки). Компетентни органи според КМЧП. Правна уредба на личните и имуществените отношения между съпрузи. Международна юрисдикция и приложимо право.
33. Правна уредба на развода. Приложимо право. Определяне на компетентен съд. Регламент (ЕС) 1259/2010 -Рим ІІІ относно уеднаквеното европейско приложимо право към развода и законната раздяла
34. Правна уредба на издръжката. Определяне на приложимото право. Международна юрисдикция. Регламент 4/2009 г. относно компетентността, приложимото право, признаването и изпълнението на съдебни решения и сътрудничеството по въпроси,свързани със задължения за издръжка. Хагски протокол от 2007 г. за приложимото право към задължения за издръжка.
35. Правна уредба на наследствените отношения. Определяне на международната компетентност. Определяне на приложимото право. Регламент 650/2012 Рим ІV
36. Правна уредба на договорните отношения в международното частно право. Регламент 593/2008.
37. Трудовите правоотношения с международен елемент според българското международно частно право
38. Извъндоговорни отношения в международното частно право.Регламент 864/2007 г.
39. Търговски отношения в международното частно право – международната продажба на стоки.
40. Търговски отношения в международното частно право – международните инвестиции.
41. Търговски отношения в международното частно право – международен транспорт. Правна уредба на международния железопътен транспорт.
42. Правна уредба на международния автомобилен транспорт.
43. Правна уредба на международния въздушен транспорт.
44. Правна уредба на международния морски и речен транспорт.
45. Правна уредба на мултимодалния транспорт.
46. Търговските ценни книжа в международното частно право.
47. Търговската несъстоятелност в международното частно право.

**III. Материали за самостоятелна подготовка**

1. **Вл. Кутиков,** *Международно частно право на НР България*, трето основно преработено и допълнено издание, София, 1976 г.
2. **Вл. Кутиков,** *Международно частно право на НР България*,Обща част, нова редакция Т. Тодоров, София 1993 г.
3. **Т. Тодоров,** *Международно частно право, Субекти, имущество, задължения*.София, 1993 г.
4. Натов, Н. Регламентът Брюксел 1. С: Сиела, 2012
5. **Н. Натов,** *Коментар на Кодекса на международното частно право, Книга първа, чл. 1-47*, София, 2006 г.
6. **Ж.Сталев,** *Същност и функция на международното частно право,* София, 1982 г.
7. **Ж.Сталев,** *Арбитраж по частноправни спорове,*София 1997 г.
8. **Т. Тодоров**, „*Международно частно право. Европейският съюз и Република България*”,Сиби 2010,трето издание.
9. **Цветана****Каменова,** Унифициране *на международното частно право. С., УИ “Св. Кл. Охридски”, 1991. 176 с*.
10. **Цветана****Каменова** *Международноправна закрила на авторски и сродни права.* С., БАН, 1990. 232 с.
11. **Цветана****Каменова,** *Международноправна закрила на инвестициите*. С., Просвета, 1992. 90 с.
12. **Цветана****Каменова** *Хармонизиране на авторското право в Европа*. С., ЕТ Хриси, 1997. 152 с.
13. **Цветана****Каменова** *Авторско право- международно и национално.* С., 1999. 448 с.
14. **Цветана****Каменова** *Юридически лица с нестопанска цел: Правен режим*. Съавт. Поля Голева и Красен Стойчев. С., БЦНП и ИПН при БАН, 2003. 282 с.
15. **Б. Мусева**, *Из лабиринта на международната компетентност по граждански и търговски дела*, сп. „Юридически свят”, бр. 2/2006
16. **Боряна Мусева,** *Деликтът в международното частно право, София, Сиби, 2011*
17. **Богуславский М.М.** *Международное частное право*: Учебник / М.М. Богуславский. — 6-е изд., перераб. и доп. — М.: Норма, 2009. — 704 стр.
18. **Л.А.Лунц,** *Курс международного частного права в трех томах,* СПАРК, Mосква 2002 г., 972 стр.
19. **Ал. Мережко, Н***аука международного частного права: история и современность,*издателство Таксон, Киев-2006, стр.351
20. **Cheshire and North,** *Private International Law, 14th edition,* London 2008;
21. **Dicey and Morris** *on the Conflict of laws, 14 edition under the general editorship of L. Collins*, London 2007;
22. **Peter Stone,**  *EU Private International Law, Harmonization of Laws,* Cheltenham, UK; Northampton, Massachussetts, USA, 2007;
23. **M. Bogdan,** *Concise Introduction to EU Private International Law,* Groningen/Amsterdam, 2006;

**AHERN, J. & BINCHY, W**. (eds.) *The Rome II Regulation*

1. *on the Law Applicable to Non-contractual Obligations: A New International Litigation Regime* (2009).
2. **LOOKOFSKY, J.M. & HERTZ, K**., *EU-PIL: European Union Private International Law in Contract and Tort* (2009)

**MAGNUS, U. & MANKOWSKI, P**., *Rome I Regulation*

1. (2009).
2. **PLENDER, P. & WILDERSPIN**, M., *The European Private International Law of Obligations* (3d ed. 2009).
3. **SVANTESSON (D.J.),** *Private International Law and the Internet* (Wolters Kluwer 2007
4. **SYMEONIDES (S.C.),** *American Private International Law* (Wolters Kluwer 2008)
5. **H. Batiffol, P.Lagarde,** *Droit International Prive* **,** t.I,ed.8 1993 et t.II, 7 ed. Paris1983
6. **B. Audit,** *Droit International Prive, 5 ed.* Economica 2008

**IV. Изпитване и оценяване**

**1. Текущо оценяване**

Учебната дисциплина се изучава един семестър, в рамките на който се провежда една текуща проверка на начина, по който студентите усвояват материала, преподаван по време на семестъра. Текущата проверка се провежда под формата на писмен колоквиум, в рамките на часовете за семинарни занятия. На студентите се предоставя за решаване казус, като те трябва да отговорят на въпросите, зададени под текста на казуса. При решаването на казуса се разрешава ползването от студентите на нормативните актове, както и на помощна литература. При положителен резултат от колоквиума на студента му се поставя оценка „ДА“, докато при отрицателен резултат – оценка „НЕ“. За да получи оценка „ДА“ студентът трябва да отговори на повече от половината поставени въпроси. При преценката дали студентът е отговорил на поставените въпроси основно внимание се обръща на разбирането на материята, което студентът показва; на познаването на нормативната уредба; на неговия правен изказ и накрая на конкретния отговор. Резултатът от колоквиума не е условие за допускане до изпит, но при положителен резултат от колоквиума, студентът се освобождава от полагане на първата част от семестриалния изпит, която също е решаването на казус.

**2. Условия за допускане до изпит на редовната сесия**

Едно от двете: 1. Миниум 50 % присъствия на семинарните занятия или 2. Изпълнение на задачите от задължителното текущо оценяване

Миниум 50 % присъствия на семинарните занятия.

**3. Форма и процедура на изпита**

Изпитът е писмен и се провежда на два етапа. Първи етап е решаването на казус. При решаването на казуса на студентите се позволява да ползват нормативните актове и правна литература. За решаването на казуса се дава един час. Решаването на казуса се изразява в отговор на поставените след казуса въпроси. За да се приеме, че студентът е издържал тази част на изпита, той трябва да е отговорил на повече от половината поставени въпроси. Тази част на изпита завършва с поставянето на оценка „ДА“, когато студентът е издържал, и оценка „НЕ“, когато не е решил казуса. При оценка „НЕ“ студентът няма право да се яви на втората част на изпита, като при това положение студентът получава слаба оценка за целия изпит. При получаване на оценка „ДА“ на казуса, студентът има право да се яви на втората част от изпита, която се провежда по-късно същия ден или на другия ден. Втората част от изпита се състои в даване на отговор на три отворени теоретични въпроса – един въпрос от общата част на МЧП, един въпрос от международния граждански процес и един въпрос от приложимото право. Времето, за което студентите трябва да отговорят на въпросите, е 45 минути. При тази част на изпита студентите нямат право да ползват никакви помагала, нито нормативната уредба. Отговорът на всеки от въпросите се оценява отделно, като общата оценка е средноаритметична от оценките на трите въпроса. Това е оценката, която студентът получава от изпита.

**4. Критерии за оценяване**

При оценяването на отговорите на студентите се оценява разбирането на материята, което студентът показва на изпита. При решаването на казуса (първата част от изпита) от значение е умението на студента да квалифицира фактическия състав, както за нуждите на определянето на компетентен съд, така и за определяне на приложимото право. Студентът трябва ясно да разграничава видовете правна квалификация, както и техните специфики. Основно значение има познаването от студента на нормативната уредба, както националната, така и мужденародната уредба и тази в Европейския съюз по конкретния въпрос. Студентът трябва на теоретично ниво да е усвоил методите на регулиране в международното частно право, и да може да ги съобразява, прилагайки различните източници на международното частно право. От значение при оценяването е неговият правен изказ и начина, по който мотивира отговорите си. Студентът трябва да умее да се мотивира, ползвайки нормативните източници. Не на последно място при решаването на казуса е от значение и конкретните отговори, които студентът е дал на поставените въпроси.

При втората част от изпита, при отговора на отворените въпроси, от значение е познаването от студента на правната теория, както и на нормативната уредба. Оценява се начинът на изразяване на студента, умението му да използва правната терминология.

**5. Особени изисквания**

При посещенията на семинарните занятия от студентите се изисква да разполагат с нормативната уредба. При посещение на семинарно занятие студентите трябва да са подготвени за материала, по който то ще се провежда, за да могат да вземат участие в него.

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.